Kennedy Agyapong

**Kennedy Ohene Agyapong** (wɔwoo no Obiradzi 16, 1960) yɛ Ghana amanyɛsɛm na eguadzifo a ogyina Assin Finimfin Mansin wɔ Mbrahyɛbagua mu maNew Patriotic Party. Wodzii kan paaw no dɛ mbrahyɛbaguanyi wɔ afe 2000 mu kɔr Assin Etsifi atrae. Okitaa n’egua mu wɔ afe 2004 na 2008 Mbrahyɛbagua ambatow mu. Wɔ afe 2012 mu no wɔpaaw no wɔ Assin Finimfin Mansin atsenae fofor no do na wɔsan paaw no wɔ afe 2016. Ɔsan nso kitaa n’egua do wɔ afe 2020 amansan ambatow no mu. Mprempren ɔyɛ Mbrahyɛbagua no Bambɔ na Finimfin Boayikuw no Eguamutsenanyi.

## Ɔbra ahyɛse na nwomasua
Wɔwoo Ohene Agyapong 16 Obiradzi 1960 na ofi Assin Dompim wɔ Finimfin (Central) Mantɔw mu wɔ Ghana. Onyaa no ntoado skuul wɔ Adisadel College a ɔwɔ Finimfin (Central) Mantɔw. Agyapong wɔ GCE A Level na osuaa adze wɔ Fordham Esuapɔn (Fordham University), New York, U.S.A. Ɔyɛ okuafo na oguadzinyi. Ɔyɛ kwankyerɛfo dzi ma Assin Farms, Supercare Ndwumakuw Kuw (Supercare Group of Companies) na Hollywood Adzetɔbea (Hollywood Shopping Centre). Ɔawar na ɔwɔ mba eduonu-ebien (22).

## Amanyɛsɛm
Kennedy Agyapong da ho ara yɛ amanyɛnyi a oennzi nkogu wɔ ambatow mu da no mu kor. N’adwen mu dwuma wɔ afe 2016 ambatow mu no maa Ɔmanpanyin Nana Addo Dankwah Akufo-Addo dzii nkunyim. Ɔsan so boaa kɛse ma NPP mbrahyɛbaguanyi dodow noara dzii nkunyim-tse dɛ K.T Hammond na afofor pii.

Kennedy Agyapong yɛ Nkitahodzi Boayikuw (Communication Committee in Parliament) no eguamtsenanyi (chairman) wɔ Mbrahyɛ Bagua no mu, wɔ mprɛmprɛn Ɔmampanyin Nana Akufo-Addo ase.

Agyapong aka ntam dɛ sɛ Ɔmampanyin Nana Addo Dankwah Akufo-Addo aban no ammfa nkan Ɔmanmpanyin John Mahama no nua banyin Ibrahim annto efiadze wɔ edzifudzepɛ bi a mbrɛ Agyapong kyerɛ no ama ɔman no ahwer sika ntsi a, oboku no ho. Nhwɛdo kor a ɔkae nye dɛ, Ibrahim Mahama enntum enntua bɔbor afe ber a nna no nua yɛ Ɔmampanyin wɔ Ghana Amansin. Agyapong ankasa ɔsatu a ɔyɛe wɔ asɛm no ho dɛ ɔdze bɛba nsɛm ho amanyɛbɔfo enyim no maa wɔyɛɛ Ibrahim Mahama nhwehwɛmu na ekyir Ibrahim Mahama penee do dɛ obotua tow a wɔaka ho asɛm no. Ndzeyɛɛ yi maa Kennedy Agyapong kamfoo fir Ghanafo fa kɛse bi hɔ.

Agyapong nntua a ɛnteɛ a ɔdze baa Ghana Ambatow sohwɛfo Charlotte Osei do dɛ, ɔbɔɔ soboɔ dɛ, ɔdze nna dzii gua dze gyee nye dzibea dɛ Ambatow Kuw (EC) panyin no dze ɔkasatsia baa nye do fir akannyifo ahodo a Ɔhemmaa ɛnanom na nnyimpa hokwan ho edwumayɛfo na mmarahyɛ bagua no mufo fofor ka ho. Wɔ afe 2018 mu, wɔ Ghana Bɔɔlbɔ Fekuo tsenanyi Kwasi Nyantakyi a wɔkyeree no ekyi no, ɔkaa dɛ ɔsɛ dɛ wɔgyae nsɛm ho amanyebɔfo a ɔko tia adzifudzepɛ nhwehwɛmu Anas Aremeyaw Anas ansa na wahyɛ aseɛ ayɛ nnyimpa nhwehwɛmu wɔ hɔn "mpa mu ber a wɔada - bedrooms whilst asleep". Wahunahuna Anas mprɛn pii na boayikuw a ɔbɔ Nsɛm ho amanyebɔfo Ho Ban na Amanyebɔfo a Wɔnnyi Ehye (committee to Protect Journalists  and Reporters Without Borders) no kasa tsiaa no wɔ amanaman ntam ɔkae dɛ Anas akwan no ‘ɛnyɛ dzea ɔfata’. Ɔkasasaa no tee wɔ Adom FM do wɔ Obiradzi da a ɔtɔ do anan (4) afe 2018 no, ɔfrɛɛ Anas dɛ "ɔyɛ blackmailer, apoobɔfo (extortionist)", ɔyɛɛ dɛ wɔretwitwa nye menewa na ɔkaa dɛ ɔsɛ dɛ "wɔsɛn no". Ɔsan nso frɛɛ "aweredzi (retribution)" tia Anas yɔnko amanyɛbɔfo, Ahmed Hussein-Suale, dɛ "Sɛ ɔba ha a, boro no... Nea ɛbɛba biara no, mɛtua - If he comes here, beat him... Whatever happens, I'll pay." Ekyir wokum Hussein-Suale.

Wɔ bosom Ayɛwoho afe 2018 mu no, wɔbisabisaa no nsɛm dɛ ɔbu Mmarahyɛ Bagua no anyimtsiaa.

Wogye dzi dɛ ɔno nye Ghananyi a odzi kan a ɔwɔ Rolls-Royce a nye bo yɛ ¢8 ɔpepem (million), na wogye dzi dɛ ɔsan nso wɔ ankorankor wimhyɛn (private jet), na ɔno na ɔmaa wɔhwehwɛ dɛ wɔyɛ nhwehwɛmu fi Customs Excise na Preventive Service hɔ wɔ n’ahonyadze ho.

### Boayikuw ahorow
Ɔyɛ Eguamtsenanyi a ɔhwɛ Ahobambɔ na Finimfin Boayikuw no do (Chairperson for the Defense and Interior Committee); Nna ɔyɛ Atembu Boayikuw  mu nyi na ɔsan yɛ sikasɛm nhyehyɛɛ Boayikuw Tsitsir no munyi (member of the Judiciary Committee and also a member of the Special Budget Committee).

## N'abrabɔ
Ɔyɛ Kristonyi.

## Hwɛ eyi nso

* Who Watches the Watchman exposé
* Number 12 exposé
* Net2TVGh

## Nhwɛdo


Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21